google/wiki40b huggingface dataset:
Kelayakan Piala Negara-Negara Afrika 2019 Kumpulan E

Kejohanan Kelayakan Piala Negara-Negara Afrika 2019 Kumpulan E akan menjadi salah satu daripada 12 kumpulan untuk menentukan pasukan yang layak ke pusingan akhir kejohanan Piala Negara-Negara Afrika 2019. Kumpulan ini terdiri daripada empat pasukan: Nigeria, Afrika Selatan, Libya, dan Seychelles.
Pasukan-pasukan akan bermain menentang satu sama lain di tempat sendiri dan tempat lawan dalam format perlawanan kumpulan antara Jun 2017 dan Mac 2019.
Nigeria dan Afrika Selatan layak ke Piala Negara-Negara Afrika 2019.
17 Ramadan

17 Ramadan ialah hari ke-17 bulan ke-9 dalam Takwim Hijrah.
Jamaludin Ibrahim

Datuk Seri Jamaludin Ibrahim adalah Presiden dan Ketua Pegawai Eksekutif (CEO) Axiata.

Pada 8 Februari 2012, beliau telah merasmikan pertandingan badminton Piala Axiata. Kejohanan berpasukan Piala Axiata ini dianjurkan oleh Kumpulan Axiata Berhad (Axiata) bersama Konfederasi Badminton Asia (BAC) dan juga Total Sports Asia (TSA).Enam negara ASEAN akan beraksi termasuk Malaysia, Indonesia, Thailand, Singapura, Filipina dan Vietnam.
Genba

Genba (現場 genba)dalam bahasa Jepun secara umumnya bermaksud "lokasi kejadian" atau "lokasi sebenarnya", sedangkan dalam pengurusan istilah ini ia lebih mengacu kepada maksud "lokasi produk atau jasa layanan dibuat". Dalam perspektif hubungan diantara genba dan pengurusan, peranan pengurusan adalah menyediakan sokongan terhadap genba sekaligus mengelola genba dengan menyediakan sumber daya dan kebijakan perusahaan yang disokong. Maka dapat disimpulkan bahawa peranan pengurusan dan genba saling berkait rapat antara satu sama lain. Pengelolaan genba sering dikaitkan dengan penerapan kaizen yang terintegrasi, sehingga menghasilkan istilah Genba Kaizen yang bererti "perbaikan kondisi lokasi secara menyeluruh dan berkesinambungan".
Roda pemecah

Pemerian dan kegunaan

Roda lazimnya roda besar pedati yang mempunyai jejari. Dalam beberapa kes mangsa diikat pada roda dan dipukul dengan belantan atau sebatang besi. Dalam kes lain mangsa diikat pada salib Saint Andrew (Saltire) yang diperbuat daripada dua batang kayu yang dipaku dalam bentuk "X", dan selepas itu tubuh mangsa yang renyuk mungkin dipamerkan di atas roda. Dalam satu hukuman bunuh kerana kesalahan membunuh orang tuanya, seorang pesalah dipukul dengan roda untuk mematahkan anggota tangan dan kakinya.
Di Perancis, pesalah diletakkan di atas roda dengan lengan dan kaki diikat pada jejari roda dengan berlandaskan batang kayu. Roda kemudian diputarkan perlahan-lahn dan tukul atau sebatang besi digunakan untuk mematahkan tulang tangan dan kaki. Proses ini dilakukan berulang kali. Kadangkala atas dasar 'belas kasihan' pertanda diperintah memukul mangsa di bahagian dada dan perut. Pukulan yang membawa maut ini dikenali sebagai 'coups de grace' ('pukulan kasihan') dalam bahasa Perancis. Tanpa pukulan maut, seseorang yang dibelantan sedemikian rupa boleh terus hidup buat beberapa jam atau hari. Pada kesudahannya mangsa mati akibat dehidrasi dan renjatan.
Juga di Perancis suatu 'limpah kurnia', digelar 'retentum' , boleh diberikan di mana mangsa dicekik selepas pukulan kedua atau ketiga, atau dalam kes-kes istimewa, mangsa dicekik sebelum pemecahan tulang dilakukan.
Dalam Empayar Rom Holy roda digunakan untuk menghukum mereka yang melakukan pembunuhan teruk (pembunuhan yang dilakukan semasa melakukan kesalahan lain atau pembunuhan yang melibatkan ahli keluarga). Kesalahan yang kurang teruk dihukum dengan pukulan 'dari atas ke bawah', dengan pukulan pertama yang membawa maut ke bahagian tengkuk. Kesalahan yang lebih teruk dihukum dengan pukulan 'dari bawah ke atas', bermula dengan kaki, dan kadangkala pukulan mengambil masa berjam-jam. Bilangan dan urutan pukulan ditentukan oleh mahkamah, dan kepala pesalah sering kali diletakkan pada hujung tombak.
Legenda ada mengatakan Santa Catherine dari Alexandria dihukum bunuh dengan alat ini dan sempena itu alat dikenali sebagai 'Roda Catherine'. Dilaporkan roda pecah dengan menakjubkan selepas disentuh Santa Catherine dan seterusnya beliau dipancung.
Plembutan

Poskod

Poskod yang digunakan di Plembutan adalah 55861. Terdapat 13 buah desa di dalam daerah kecamatan Playen.
Soyécourt

Soyécourt ialah sebuah komun yang terletak di komun Somme di Picardie di utara Perancis.
Tröbnitz

Tröbnitz merupakan sebuah kawasan perbandaran terletak di daerah Saale-Holzland, Thüringen, Jerman.
Camuñas

Camuñas merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Mistik (filem)

Plot

Sekumpulan penuntut universiti ditugaskan oleh pensyarah mereka (Professor) untuk membuat kajian mengenai kewujudan unsur-unsur mistik yang terdapat dalam budaya Melayu dan mereka perlu mendokumentasikannya dalam bentuk filem. Mereka memilih sebuah pulau yang terpencil dan tidak berpenghuni untuk menjalankan kajian tersebut. Pelajar yang mengikuti ekspedisi itu terdiri darpada Shafiq selaku ketua kumpulan, Aryan (pelajar dari Indonesia), Mona, Anok (pelajar dari Thailand), Rina, Atirah, Hakim, Jeffrey dan Tasya. Di antara semua pelajar tersebut, Anok yang paling skeptikal kerana tidak mudah mempercayai sesuatu tanpa bukti yang kukuh. Manakala Rina pula seorang yang paling penakut dalam kumpulan tersebut. Mereka semua menuju ke Pulau Bayu Biru dan terpaksa menempuhi pelbagai kejadian aneh lagi menakutkan!
John White (pemain skuasy)

John White (lahir 15 Jun 1973 di Mount Isa, Australia) ialah seorang bekas pemain skuasy.
White menduduki tempat kedua semasa Kejohanan Terbuka Dunia dan Terbuka British pada tahun 2002. Dia memenangi gelaran PSA Masters pada tahun 2003 (menewaskan Thierry Lincou pada pusingan akhir 15-8, 17-15, 17-16). White menjadi pemain No. 1 dunia pada bulan Mac 2004.
White dibesarkan di Australia, tetapi mewakili Scotland dalam skuasy peringkat antarabangsa.
Mukim Batu Hampar

Pentadbiran

Mukim Batu Hampar merupakan salah sebuah mukim yang terdapat dalam Negeri Sembilan, dan juga merupakan satu dari mukim yang terletak dalam pentadbiran Daerah Rembau.
Acquin-Westbécourt

Acquin-Westbécourt merupakan sebuah komun di jabatan Pas-de-Calais di utara Perancis.
Dangin Puri Kangin

Poskod

Poskod yang digunakan di Dangin Puri Kangin adalah 80233. Terdapat 11 buah desa/kelurahan di dalam daerah kecamatan Denpasar Utara.
Puig-reig

Puig-reig merupakan sebuah kawasan perbandaran yang terletak di Sepanyol dalam daerah Berguedà, wilayah Catalonia.
Superman IV: The Quest for Peace

Ringkasan

Superman berjuang bagi pelucutan senjata nuklear dan berhadapan dengan ciptaan terbaru Lex Luthor, Nuclear Man ("Lelaki Nuklear").
Mila Jirin

Akademi Fantasia (Musim 5)

Mila atau nama penuhnya Norsyarmilla binti Jirin diterima masuk dalam Akademi Fantasia musim kelima dan beliau adalah salah seorang daripada enam belas calon pelajar yang terpilih untuk memasuki Akademi Fantasia setelah mengharungi berbagai-bagai ujian di setiap peringkat ujibakat yang diadakan.
Beliau juga adalah salah seorang pelajar yang berjaya menuju peringkat akhir untuk musim kelima bersama Ebi, Aswad, Heliza, dan Candy. Pada 19 Mei 2007, beliau telah dinobatkan selaku juara Akademi Fantasia Musim 5 sekaligus memecah tradisi juara AF yang sering didominasi penuh oleh kaum lelaki iaitu Vince, Zahid, Mawi, dan Faizal juga menjadi pelajar wanita pertama menjadi juara AF. Beliau menjadi wakil utama Pulau Pinang yang berjaya melangkah ke konsert akhir disebabkan tiada seorang pelajar dari Pulau Pinang yang pernah berjaya melangkah ke konsert Akhir untuk musim-musim Akademi Fantasia yang lalu lagi. Wakil itu diikuti oleh Aswad.
Dia turut mengusahakan produk kecantikan, LuvMILA yang diselenggara LuvMILA Corporation Sdn Bhd (www.luvmila.com.my)

High School Musical

Mila membekal suara watak Gabriella untuk versi bahasa Melayu High School Musical dan High School Musical 2
Lamu, Tilamuta

Poskod

Poskod yang digunakan di Lamu adalah 96263. Terdapat 12 buah desa di dalam daerah kecamatan Tilamuta.
Politeknik Merlimau

Sejarah

Politeknik Merlimau merupakan politeknik ke-14 yang ditubuhkan oleh Kementerian Pendidikan Malaysia. Ia terletak di daerah Jasin, 2 km dari pekan Merlimau, 24 km dari bandar Melaka dan 19 km dari bandar Jasin. Politeknik mula beroperasi pada 17 November 2002 dan telah mula mengambil pelajar perintis pada sesi kedua 2002 iaitu 23 Disember 2002. Politeknik mempunyai kapasiti maksimum seramai 5060 orang pelajar. Kini PMM telah beroperasi sepenuhnya, dan menjadi salah satu nukleus yang penting kepada Merlimau.

Visi

Penjana utama modal insan inovatif melalui pendidikan dan latihan transformasional bagi memenuhi keperluan tenaga global menjelang 2015.

Misi

Menerobos sempadan untuk membina persekitaran pembelajaran transformatif dan kreatif ke arah menjana ekonomi yang dipimpin inovasi.
Kampung Pasir Bandar

Poskod

Poskod yang digunakan di Kampung Pasir Bandar, Pulai Chondong, Kelantan adalah 16600.
Sekolah Kebangsaan Abang Abdul Rahman

Sejarah

Sekolah Kebangsaan Abang Abdul Rahman telah ditubuhkan pada tahun 1924 dan namanya diambil sempena nama seorang kenamaan pada waktu itu yang bertugas sebagai nazir sekolah dan tokoh pendidikan yang berpengaruh serta aktif dalam bidang pendidikan.
Vouneuil-sur-Vienne

Vouneuil-sur-Vienne ialah sebuah komun di jabatan Vienne di wilayah Poitou-Charentes barat Perancis.
Kampung Pasir Putih Baru

Poskod

Poskod yang digunakan di Kampung Pasir Putih Baru, Tawau, Sabah ialah 91007.
Hubungan Malaysia–Uruguay

Hubungan Malaysia - Uruguay tidaklah begitu rapat kerana Malaysia terletak di benua Asia sementara Uruguay di benua Amerika Selatan dan dipisahkan oleh Lautan Pasifik. Penduduk Uruguay hanya 3.47 juta orang. Uruguay dikenali kerana pasukan bola sepaknya pernah menyertai Piala Dunia FIFA.
Kedua-dua negara mempunyai hubungan diplomatik sejak 1989 dan republik itu membuka pejabat kedutaannya di sini pada 1991. Ia kemudiannya ditutup untuk beberapa tahun sebelum dibuka semula 2006.

Perdagangan dua hala

Tahun 2005, eksport Uruguay ke Malaysia berada di puncak iaitu RM120 juta.Import pula US$8 juta. Tahun 2006 eksport Malaysia ke Uruguay berjumlah RM53.1 juta dan import RM43 juta. Malaysia juga import kulit, ikan dan produk susu. Malaysia mengeksport barang-barang elektronik, peralatan telekomunikasi, mesin-mesin industri dan getah. Pelabur Malaysia mendirikan kilang sarung tangan getah di Montrevideo dengan 200 pekerja. Sebuah sekolah di Uruguay diberi nama 'Malaysia'.

Sumber daging beku

Uruguay sumber daging beku kedua Malaysia selepas India. Daging lembu halal bermutu tinggi diperakui oleh Jabatan Kemajuan Islam Malaysia (JAKIM) dan boleh dipanjangkan ke pasaran Asia terutama Timur Tengah. Pengerusi Institut Daging Uruguay, Dr Luis Alfredo Fratti Silveira menjelaskan bahawa 80 % daging lembu Uruguay banyak dieksport ke Amerika dan Mexico. Pegawai eksekutif HDC, Datuk Jamil Bidin menyatakan Halal Development Corp (HDC) menawarkan kepakaran untuk memajukan konsep logistik halal di pelabuhan-pelabuhan Uruguay.

Kerjasama pelabuhan

Memorandum Persefahaman (MoU) dibuat antara Lembaga Pelabuhan Klang (LPK) dan Pentadbiran Pelabuhan Nasional Uruguay. Pengurus besar Lembaga Pelabuhan Klang Datin O.C Phang dan Presiden Pentadbiran Pelabuhan Negara Uruguay (ANP) Fernando Puntigliano menandatangai MOU. Fernando Pontigliano menyatakan Malaysia boleh menggunakan Uruguay sebagai pintu masuk ke pasaran Mercosur yang terdiri daripada Brazil, Argentina, Paraguay dan Uruguay. Pengerusi LPK ialah Datuk Chor Chee Heung. LPK mengendalikan 1,670 TEU (unit bersamaan dua puluh kaki) kontena dalam perdagangan dengan Uruguay.
Penduduk negara-negara Mercosur lebih 250 juta dengan pengeluaran bernilai AS$1.1 trilion, menguasai lebih 75 % daripada keluaran dalam negara kasar Amerika Selatan.

Sukan berkuda

Pada 27 April 2009, Sultan Mizan menyertai Kejohanan Menunggang Kuda Lasak Pan-Amerika yang berlangsung di Costa Azul, 50 kilometer dari Montevideo. Pasukan Malaysia menduduki tempat pertama dalam kalangan negara-negara bukan pan-Amerika dalam perlumbaan merentas desa sejauh 120 kilometer itu.
Sultan Mizam menunggang kuda "Tormento", menduduki tempat ke-21, Peserta Malaysia yang lain ialah Datuk Abdullah Taib, menduduki tempat ke-24.Di kalangan peserta bukan Pan Amerika, Sultan Mizan menduduki tempat kedua di belakang Dominique Freeman dari England. Abdullah Taib cedera di bahu akibat terjatuh daripada kuda 'Horus' mendapat tempat ketiga.
Ablainzevelle

Ablainzevelle merupakan sebuah komun di jabatan Pas-de-Calais di utara France.
Kaban (lagu Masterpiece)

Muzik video

Video muzik telah diarahkan oleh Kennedy Edwin dan difilemkan di pelbagai lokasi dan tempat di sekitar Sarawak mempunyai rakaman band yang terang sewaktu lawatan dan secara langsung di pentas antara Julai dan September 2016.
Kelayakan Kejohanan Remaja B-17 UEFA 2020

Kumpulan

Pusingan kelayakan mesti dimainkan pada 19 November 2019.
Masa sehingga 26 Oktober 2019 adalah CEST (UTC+2), selepas itu masa dalam CET (UTC+1), seperti yang disenaraikan oleh UEFA (masa tempatan, jika berbeza, berada dalam kurungan).

Cabutan

Cabutan untuk pusingan elit akan diadakan pada 3 Disember 2019 di ibu pejabat UEFA di Nyon, Switzerland.
Oh!Mudahnya Jahit Kebaya

Ringkasan

Buku Oh!Mudahnya Jahit Kebaya membincangkan dengan lengkap langkah demi langkah cara menjahit baju Kebaya. Dipaparkan juga bagaimana untuk mengukur, memotong dan menjahit baju Kebaya. Setiap perincian baju Kebaya yang ditunjukkan mengandungi maklumat yang betul dan jelas untuk difahami.
Terdapat tiga jenis baju Kebaya yang ditunjukkan di dalam buku ini, dengan langkah-langkah yang berlainan cara menjahit dan ciri setiap satunya. Buku ini sesuai sebagai bahan rujukan kepada yang baru belajar dunia jahitan.
Pelakon Filem Popular (ABPBH)

Pemenang dan calon

Berikut merupakan senarai pemenang dan pencalonan bagi kategori Pelakon Filem Popular:
Bandar Seri Jempol

Pentadbiran

Bandar Seri Jempol merupakan salah sebuah mukim yang terdapat dalam Negeri Sembilan, dan juga merupakan satu dari mukim yang terletak dalam pentadbiran Daerah Jempol.

Poskod

Poskod yang digunakan di Bandar Seri Jempol adalah 72120.
Dancourt, Seine-Maritime

Dancourt ialah komun di jabatan Seine-Maritime dan di kawasan Haute-Normandie di utara Perancis.
Beg Birkin

Beg Birkin merupakan beg tangan buatan tangan oleh Hermès yang dinamakan sempena nama penyanyi-pelakon Jane Birkin. Beg ini merupakan simbol kekayaaan kerana harganya yang mahal dan sukar dimiliki oleh orang awam. Harganya boleh mencecah dari $9,000 sehingga $150,000. Harganya meningkan mengikut jenis bahan yang digunakan. Beg ini diedarkan oleh butik Hermès mengikut jadual yang sukar diramal, kuantitinya pun terhad, lantas jumlahnya kurang dan, sengaja atau tidak sengaja, menjadikan ia eksklusif.

Sejarah

Pada tahun 1981, ketua eksekutif Hermès, Jean-Louis Dumas duduk bersebelahan dengan Jane Birkin dalam penerbangan ke London dari Paris. Birkin hendak meletakkan beg jeraminya ke dalam ruang letak barang di atas tempat duduknya, namun isinya terjatuh dan dia pun lantas kelam-kabut mengisikan semula barang-barang tadi ke dalam begnya. Birkin menceritakan kepada Jean tentang betapa sukarnya untuk menemui beg hujung minggu kulit yang sesuai dengan cita rasanya. Pada tahun 1984, Dumas membuat sebuah beg kulit lembut untuk Birkin, berdasarkan satu rekaan 1892. Birkin menggunakan beg itu untuk dirinya sendiri namun kemudian mengubah fikirannya. Walau bagaimanapun, beg itu menjadi ikon sejak dari itu.
Sasseville

Sasseville ialah komun di jabatan Seine-Maritime dan di kawasan Haute-Normandie di utara Perancis.
Frekuensi Nyquist

Frekuensi Nyquist, dinamakan sempena seorang jurutera elektrik bernama Harry Nyquist, ialah frekuensi separuh daripada kadar pensampelan bagi sesuatu sistem pemprosesan isyarat diskret. Kadangkala ia disebut sebagai frekuensi melipat bagi sesuatu sistem pensampelan.
Frekuensi Nyquist jangan dikelirukan dengan kadar Nyquist, iaitu kadar pensampelan terendah yang memenuhi kriteria pensampelan Nyquist bagi sesuatu isyarat atau beberapa isyarat. Kadar Nyquist adalah dua kali ganda komponen frekuensi maksimum bagi fungsi yang disampelkan.
Lebuhraya 139 Louisiana

Lebuhraya 139 Louisiana (LA 139) merupakan lebuh raya negeri yang menghubungkan antara kariah Morehouse dengan Ouachita di Amerika Syarikat. Jangkauan lebuh raya ini ialah 32.36 kilometer (20.11 bt) dan ia juga dikenali sebagai Jalan Old Bastrop, Old Monroe dan Lincoln.
Görsbach

Görsbach merupakan sebuah kawasan perbandaran terletak di daerah Nordhausen, Thüringen, Jerman.
Daerah Qalat

Qalat merupakan sebuah daerah di Wilayah Zabul, Negara Afghanistan. Populasi penduduknya ialah 36 560 orang menurut bancian tahun 2012. Majoriti penduduknya beretnik Pashtun.
Sinargalih, Lemahsugih

Poskod

Poskod yang digunakan di Sinargalih adalah 45465. Terdapat buah desa di dalam daerah kecamatan Lemahsugih.
Cecair badan

Cecair badan, bendalir badan, atau biobendalir ialah cecair di dalam tubuh manusia yang hidup. Dalam lelaki yang sihat biasa, jumlah air tubuh adalah kira-kira 60% daripada jumlah berat badan; ia sedikit lebih rendah pada wanita. Seorang lelaki 70 kg (160 paun), kemudian, mempunyai 42 liter air di dalam tubuhnya. Ini dibahagikan antara ICF dan ECF dalam nisbah dua-ke-satu: 28 liter adalah dalam sel dan 14 liter adalah sel luar. Perbandingan ECF ini dibahagikan kepada cecair antara sel - isipadu cecair interstisial-dan jumlah vaskular, juga disebut isipadu plasma darah. Jumlah vaskular dibahagikan kepada jumlah vena dan jumlah arteri yang dirembes; dan kelantangan arteri mempunyai sub kompartmen yang berguna tetapi tidak dapat diukur yang dinamakan isipadu darah arteri yang berkesan. 
Terdapat kira-kira 6 hingga 10 liter limfa di dalam badan, berbanding 3.5 hingga 5 liter darah.
Simone Prutsch

Simone Prutsch merupakan pemain badminton wanita dari Austria.
Torrejoncillo

Torrejoncillo merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Sekolah Kebangsaan Buloh Kasap

Pencapaian

Anugerah Seri Asrama Terbilang 2008 Peringkat Kebangsaan
-Johan Asrama Terbilang Kategori Asrama Sekolah Rendah
Takdir: Cahaya Yang Tidak Terpadam

Inspirasi

Hilal telah menyatakan beliau mendapat idea untuk menulis novel ini setelah menonton trilogi filem The Lord of the Rings pada awal tahun 2008. Beliau ingin menulis sebuah cerita trilogi yang mampu menyambung semula harapan manusia kepada Allah SWT. Atas beberapa sebab beliau menangguh penulisan novel ini sehinggalah bulan September 2008 apabila beliau tiba di Jordan. Ia siap pada Oktober 2008. Namun beliau simpan dahulu kerana merasakan masih banyak lagi perkara yang perlu dilakukan ke atas manuskrip novel tersebut. Akhirnya pada penghujung tahun 2010 beliau siap melengkapkan novel Takdir ini.
Menurut Hilal lagi, novel Takdir ini bukanlah semata-mata fantasi kosong. Bagi beliau, ia buah tangannya buat ummah, agar jangan berputus harap daripada Allah SWT. Walaupun dunia digelapi kebatilan, cahaya Allah pasti menyinarinya kemudian.

Sinopsis

Novel ini mengisahkan pengembaraan seorang pemuda bernama Angkasa dalam membebaskan dunia yang ketika itu berada dalam kegelapan dikuasai oleh pemerintah kejam, Sang Asura. Sang Asura dan lima jeneralnya berjaya menguasai dunia dan menubuhkan sebuah kerajaan dunia, Kerajaan Utopia, setelah menghancurkan lima kerajaan utama dunia sepuluh tahun lalu. Setelah itu Bumi Barakah, kota suci manusia ketika itu, hilang dari pandangan muka bumi tanpa diketahui sebabnya. Kiai Songo yang dianggap harapan terakhir manusia juga telah kalah di tangan mereka dua belas tahun yang lalu.
Hanya dua kerajaan sahaja masih bertahan iaitu Kerajaan Tanah Haram dan Kota Hijau Chinmayi. Kedua-duanya masih tertegak kuat menentang kuasa Sang Asura yang cuba memadamkan cahaya Illahi yang masih bersinar di kedua-dua kerajaan tersebut.

Protagonis

Angkasa Sakti, seorang pemuda yang telah kehilangan ibu bapa dalam peperangan di Kota Terulung ketika berumur 10 tahun. Dia kemudian telah dibela oleh Fathi Auni, salah seorang sembilan Kiai Songo.
Pahlawan-pahlawan Kerajaan Tanah Haram iaitu Ruh Faizan (Raja), Aizan Fahmi, Rib'i Amir Al-Ansari (Ketua Panglima), Khalid Alwalid, Mughirah Syu'bah dan Waqqas Qadri.
Pahlawan-pahlawan Kota Hijau Chinmayi, iaitu Arnav dan Ashoka Valavan.
Sembilan Kiai Songo, sekumpulan para ulama yang giat menyampaikan dakwah Islam ketika manusia berada dalam putus harap.
Izrael Junjaki, atau Pendekar Berdosa, bekas Jeneral Sang Asura yang telah kembali ke pangkal jalan. Dia bersama berjuang menentang kuasa Sang Asura setelah bertemu dengan Fathan Adhi, Kiai Bumi.

Antagonis

Sang Asura, manusia misteri yang telah menubuhkan kerajaan Utopia setelah berjaya mengalahkan lima kerajaan utama dunia. Dia mengaku sebagai tuhan dan semua manusia di dunia wajib sujud kepadanya.
Jeneral-jeneral Sang Asura, iaitu Long Berk (Wilayah Amara), O Zero (Wilayah Ethan), Rafael (Wilayah Midori), End Less (Wilayah Duarte) dan Valdis (Wilayah Brynhildur).
Breinigerberg

Breinigerberg merupakan bandar bersejarah di North Rhine-Westphalia, negara Jerman. Ia merupakan bandar yang paling barat di negara Jerman, terletak bersempadan dengan negara Belanda dan Belgium, 70 km ke barat Cologne.
Jumlah penduduknya pada Januari 2006 ialah 971 orang.
Kunciran Indah

Poskod

Poskod yang digunakan di Kunciran Indah adalah 15144. Terdapat 11 buah desa di dalam daerah kecamatan Pinang.
Cognin

Cognin ialah sebuah komun di jabatan Savoie di bahagian Rhône-Alpes, tenggara Perancis.
Nanggerang, Cigalontang

Poskod

Poskod yang digunakan di Nanggerang adalah 46463. Terdapat 16 buah desa di dalam daerah kecamatan Cigalontang.
Rumah Kedai (drama)

Siri TV Rumah Kedai ialah sebuah rancangan drama bersiri komedi sebanyak 30 episod yang disiarkan khas pada setiap hari dalam bulan Ramadan. Musim pertama rancangan sukaramai itu telah disiarkan pada 1988 dan berterusan selama 6 musim pada tahun 1993. Ia mula disiarkan oleh saluran TV3 pada pukul 5.30-6.00 petang (Isnin-Jumaat) atau 4.40-5.00 petang (Sabtu-Ahad). Menurut majalah Tele-skop, "siri ini lebih bertemakan soal-soal moral, keagamaan, politik dan keluarga". Drama ini berjaya mengangkat jenama pelawak Harun Salim Bachik dan Rosnah Mat Aris ke peringkat yang membanggakan dalam bidang seni lawak jenaka tanah air.

Tenaga Produksi

Antara penerbit yang menghasilkan Rumah Kedai musim ketiga ialah Faridah Ishak, Ngu Chin Ho, Jefferi Haji Tik, Aidi Fitri Buyung, Megat Saiful Bahari dan Josephine Tan. Manakala penulis skrip pula terdiri daripada M. Jusoff Taib , Anwar Idris , Hamidaton Ariffin , Halim Awang , Nurhalim Ismail, Aliah Ahmad , Siti Rohani Ismail, Azie M.L dan lain-lain.

Penerimaan

Drama bersiri ini mendapat sambutan hangat di kaca televisyen dan diteruskan sehingga tahun 1993 (musim keenam). Ketika era kegemilangannya, drama ini begitu dinantikan terutama ketika menjelang waktu berbuka puasa. Drama ini membawa mesej kemasyarakatan dan dibawa dengan komedi santai/
Boursin

Boursin merupakan sebuah komun di jabatan Pas-de-Calais di utara Perancis.
Malcon East 4

Malcon East 4 merupakan pasukan tentera Malaysia yang ditugaskan bagi mengawasi keamanan di negara Lubnan. Pasukan ini berkhidmat mulai 1 Mei 2009 hingga 29 Januari 2010.Malaysia kini menempatkan 50 pegawai dan 540 anggota UNIFIL di Lubnan.
Angkatan Tentera Malaysia (ATM) akan menghantar 150 anggota tambahan ke Lubnan di bawah misi pengaman Pasukan Interim Pertubuhan Bangsa-Bangsa Bersatu (Unifil). Lubnan akan mengadakan pilihan raya pada Jun 2009. Kelulusan kabinet Malaysia masih ditunggu. Panglima Markas Angkatan Bersama, Leftenan Jeneral Datuk Allatif Mohd Noor menjelaskan bahawa peranan ATM amat memuaskan di Lubnan.
Malcon East 4 menggantikan Malcon East III dan diikuti oleh Kontinjen Malaysia East 5.
Cheng Chao-tsun

Cheng Chao-Tsun (lahir 17 Oktober 1993) merupakan atlet Taiwan bagi acara rejam lembing. Dalam Sukan Asia 2014, beliau berjaya menamatkan kejohanan di tempat ke-15. Catatan peribadi terbaik beliau adalah sejauh 81.78 meter di Kawasaki, Jepun pada tahun 2015.
Kerta, Banjarsari

Poskod

Poskod yang digunakan di Kerta adalah 42355. Terdapat 17 buah desa di dalam daerah kecamatan Banjarsari.
Huerta de Arriba

Huerta de Arriba merupakan sebuah kawasan perbandaran di Sepanyol di Burgos, di komuniti autonomi Castile dan León.